Εντουάρντο Μπρίτο

Ο Λουίζ Εντουάρντο Σαντάνα Μπρίτο (γεννημένος 21 Σεπτεμβρίου 1982), είναι Βραζιλιάνος ποδοσφαιριστής, που αγωνίζεται ως μέσος στον Απόλλωνα Καλαμαριάς.

Καριέρα

Βραζιλία
Ξεκίνησε την καριέρα του στην βραζιλιάνικη Τσακαρέι. Εκεί έπαιξε ως τα 20 του χρόνια, όταν και ήρθε στην Ελλάδα.

Απόλλων Καλαμαριάς
Το 2004 ήρθε στην Ελλάδα για λογαριασμό της ομάδας του Απόλλωνα Καλαμαριάς. Αγωνίστηκε εκεί την σεζόν 2004-2005 και την σεζόν, 2007-2008, όταν και εντυπωσίασε με τις ικανότητές του. Ενδιάμεσα, δόθηκε δανεικός δύο χρονιές.

Νίκη Βόλου
Την σεζόν 2005-2006, την πέρασε δανεικός στην ομάδα του Βόλου την Νίκη. Εκεί χαρακτηρίστηκε ως ένας από τους καλύτερους μεσοεπιθετικούς έχουν περάσει από τον σύλλογο.

Διαγόρας Ρόδου
Η επόμενη σεζόν 2006-2007, τον βρήκε δανεικός στον Διαγόρα Ρόδου, με τον οποίο πραγματοποίησε εξαιρετικές εμφανίσεις και ψηφίστηκε ως ο καλύτερος ξένος της Β' εθνικής κατηγορίας.

Ατρόμητος
Τα εξαιρετικά χαρακτηριστικά του και η φήμη που τον συνόδευε, έκανε τον Ατρόμητο Αθηνών να τον αγοράσει την σεζόν 2008-2009. Με την ομάδα του Περιστερίου, έφτασε σε δύο τελικούς Κυπέλλου Ελλάδος, το 2011 και το 2012, ενώ είναι το μεγαλύτερο κεφάλαιο της έως τότε καριέρας του.

Πηγές 

 Προφίλ στο atromitosfc.gr
 https://web.archive.org/web/20120601033955/http://www.onsports.gr/onstats/soccer/player/366-Mprito-Loyiz-Edoyarto-Santana

Βραζιλιάνοι ποδοσφαιριστές
Μέσοι ποδοσφαιριστές
Ποδοσφαιριστές Ατρόμητου Αθηνών
Ποδοσφαιριστές Απόλλων Καλαμαριάς
Ποδοσφαιριστές Νίκης Βόλου
Ποδοσφαιριστές Διαγόρα Ρόδου
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Σούπερ Λιγκ 2 Ελλάδας